— Найперш трэба дасягнуць максімальнага выканання Правілаў дарожнага руху ўсімі ўдзельнікамі. Там, дзе паркоўка не дазволена, супрацоўнікі ДАІ прымаюць адпаведныя меры. Калі аўтамабіль перашкаджае руху, яго эвакуіруюць. За размяшчэнне машыны на штрафстаянцы нядобрасумленны вадзіцель павінен заплаціць адпаведную суму грошай у залежнасці ад часу, які аўто там правяло. Раней пры планаванні вуліц не задумваліся, што праз пэўны час у горадзе з’явіцца столькі аўтамабіляў. Таму гарадскія ўлады, архітэктурнае ўпраўленне зараз праектуюць праезную частку з улікам таго, каб у перспектыве затораў на іх не было. Менавіта ў своечасовым комплексным планаванні забудовы вуліц, праезных частак я і бачу рашэнне падобнай праблемы. Сёння, дарэчы, у новых раёнах ужо робяць спецыяльныя палосы руху, на якія можна заехаць і не ствараць перашкод для прамога руху транспарту.